Pasifae - Wikipedia

# Pasifae

### Diwar Wikipedia, an holloueziadur digor

Daedalus o kinnig ar falsvuoc'h da Pasifae: murlivadur roman e ti ar Vettii, e Pompeii, kentañ kantved goude JK

Pasifae (Πασιφάη, Pasipháê e henc'hresianeg), a oa merc'h da Helios ha gwreg Minos, roue Kreta. Mamm Ariadne e oa ivez met anavezet eo dreist-holl evit bezañ ganet ar Minotauros.

## [kemmañ] Ar vojenn

Genel a reas meur a vugel eus Minos, Ariadne peurgetket, Deukalion, Glaokos, Androgeos, Katreos, Akakallis, Ksenodike ha Faidra. Aet skuizh gant riskladennoù he gwaz gant maouezed all e taolas ur strobinell outañ, kondaonet e oa da strinkañ loened binimus pa gouske gant maouezed all, ha d'o lazhañ e-giz-se.

Goulennet en doa Minos, pried Pazifae, digant Poseidon reiñ dezhañ ur sin e oa da vezañ roue e-lec'h e vreur. Kaset en doa an doue un tarv gwenn burzhudus hag a oa deuet er-maez eus ar mor. Met ar roue a viras an tarv e-lec'h aberzhiñ anezhañ ur wezh choazet da roue, evel m'en doa prometet. Evit en em veñjiñ e silas Poseidon ur c'hoant direizh evit al loen e spered ar rouanez Pasifae[1].

Hag hi ha klask an doare d'en em barañ gant an tarv. Dont a reas a-benn gant skoazell Daidalos. Hemañ a savas ur vuoc'h faos eviti gant ur stern koad goloet gant ur c'hroc'hen buoc'h. Goullo e oa ar vuoc'h faos ha Pasifae a guzhas e-barzh. Lakaet e voe en ur prad ma veze Tarv Kreta o peuriñ hag hemañ a c'holoas ar rouanez kuzhet dindan ar c'hroc'hen.

Genel a reas an euzhvil Asterion, ar Minotauros, dezhañ penn un tarv ha korf un den. Minos a lakaas sevel ar Milendall ha bac'hañ ennañ an euzhvil a oa bet ganet gant ar rouanez. Hervez un hengoun na oa ket gwall ledet hag a zo danevellet gant Diodoros Sikilia e vije bet skoazellet Daidalos hag e vab Ikaros gant pasifae evit kuitat an enezenn war vourzh ur vag abalamour da dec'hout fulor Minos.

Hervez Caius Julius Hyginus (XL) ez eo an doueez Afrodite a vije bet annoazet gant ar roue. En Eneid (VI, 447), Vergilius a ziskouez anezhi e « parkeier an daeroù » pa ziskenn Aeneus en ifernioù.

## [kemmañ] Hengounioù all

Diskouezet eo bet evel ur boud divarvel gant Antoninus Liberalis pe evel ur strobinellerez (hervez Apollodoros da skouer, ar pezh a dosta anezhi diouzh he c'hoar Kirke). ouzhpenn, un arroudenn eus Pausanias (III, 26, 1) a ziskouez e oa liammet gant Selene hag azeulet e santual Talame e Sparta.

## [kemmañ] Pazifae en arzoù

Pasifae en deus roet da Henry de Montherlant danvez ur pezh-c'hoari en anv-se, Pasiphaé (1949).

## [kemmañ] Mammennoù

- Antoninus Liberalis, Métamorphoses (LXI).
- Apollodoros, Bibliotheke lenn enlinenn(III, 1, 2 ; III, 15, 1).
- Bakilides (fr. 26).
- Cicero, De natura Deorum ("Diwar-benn natur an doueed") lenn enlinenn(III, 19).
- Diodoros Sikilia, Bibliotheca historica ("Levraoueg istorel") lenn enlinenn(IV, 13, 4 ; IV, 60, 4 ; IV, 77, 1).
- Caius Julius Hyginius, Fabulae ("Fablennoù") lenn enlinenn (XXX ; XL).
- Ovidius, Metamorphoses lenn enlinenn(VIII, 130 et suiv. ; IX, 735 et suiv.).
- ¨Pausanias, Ἑλλάδος Περιήγησις ("Deskrivadur Bro-C'hres") lenn enlinenn (III, 26, 1).
- Sextus Propertius, Elegiae (Klemmgannoù) enlinenn(II, 32 ; III, 19 ; IV, 7).
- Publius Vergilius Maro , Aeneid lenn enlinenn (VI, 24-27 et 447).

## [kemmañ] Notennoù

1. ↑ pseudo-Apollodoros (III, 1, 2)

(da beurechuiñ)

Adtapet diwar "http://br.wikipedia.org../../../p/a/s/Pasifae.html"

Rummadoù ar bajenn: Mojennoù Hellaz

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Български
- Česky
- Deutsch
- Ελληνικά
- English
- Español
- Suomi
- Français
- Hrvatski
- Italiano
- Latina
- Lietuvių
- Nederlands
- ‪Norsk (bokmål)‬
- Polski
- Português
- Русский
- Svenska